Еиҭаҵуа аблагәаҭаратә центр аԥсшьарамшқәа рзы Кәтоли Ҷлоуи рҟны аус аулоит
© Sputnik / Александр КряжевПрием у окулиста. Архивное фото.
© Sputnik / Александр Кряжев/
Очамчыра аус зуаз еиҭаҵуа аблагәаҭаратә центр аусура иацҵахоит Аԥсны егьырҭ араионқәа рҟны, аамҭеихшаразы заа адырра ҟаҵахоит.
АҞӘА, цәыббра 30 – Sputnik. Еиҭаҵуа аблагәаҭаратә центр аԥсшьарамшқәа рзы Кәтоли Ҷлоуи рҟны аус аулоит, абри атәы аанацҳауеит Аԥсны агәабзиарахьчара аминистрра.
Жьҭаара 1 азы аус рулоит Кәтол, жьҭаара 2- Ҷлоу. Аҳақьымцәа ирҭаауа рыдыркылоит асааҭ 09:00 инаркны 17:00 рҟынӡа.
Дарбанзаалак илшоит хәыда-ԥсада иблабара агәаҭара. Ацентр аҭаараан ухаҭара шьақәзыргыло ашәҟәы уцзароуп.
Ацентр аҿы ирыдыркылоит 18 шықәса ирҭысхьоу атәылауаа. Заанаҵы ашәҟәы аҽанҵара аҭахым, амаҵзура хәыда-ԥсадоуп.
Иара убасгьы аҳақьымцәа ирыдыркылоит 10 шықәса иреиҳау ахәыҷқәа, ахәыҷтәы офтольмологцәа рсертификатқәа ахьрымоу азы.
Аҳақьым Шаталов иитәу Абла аԥҟарамаҷ еиҭаҵуа адиагностикатә центр Аԥсны аусура иалагеит атәыла ахада Аслан Бжьаниа иаԥшьгарала Агәабзиара аминистрра адгыларала.